Hier is raad vir hooikoors(Foto: Pixabay) Sukkel jy met ŉ aanhoudende nies en moegheid? Jy is dalk een van die sowat 11,4 miljoen hooikoorslyers in Suid-Afrika wat in die warmer maande met hoë stuifmeelvlakke aan die toestand “insneezia” ly. Boonop is vanjaar ŉ besondere slegte hooikoorsjaar, en dit beteken daar sal soveel meer stuifmeel in die lug sirkuleer. Dié fyn poeier irriteer ŉ hooikoorslyer se oë en lugweg as dit deur die neus of mond ingeasem word. Sowat 30% van Suid-Afrikaners sukkel met hooikoors en baie van hulle ondervind veral probleme in die namiddag en aand, wat selfs ook hul slaappatrone kan versteur. Nicole Jennings, woordvoerder van Pharma Dynamics, verduidelik dat “insneezia” ŉ kombinasie tussen slapeloosheid (insomnia) en niessimptome is. “Hoë stuifmeelvlakke word gewoonlik geassosieer met dae wanneer temperature warmer is en plante meer stuifmeel vrystel, maar navorsing oor die laaste paar jaar het getoon dat verhoogde konsentrasies van sekere stuifmeel ook in die aand hoog is,” sê Jennings. Sy sê “insneezia” is gewoonlik die gevolg van stuifmeel wat opstyg in die dag en dan terug grond toe val wanneer die temperatuur in die aand daal. Sekere tipes stuifmeel vind eers hul pad na die lug in die namiddag as gevolg van hul grootte, en sekere plante stel bloot stuifmeel eers later in die dag vry. “Baie studies dui daarop dat hooikoors die primêre rede is vir onderbroke slaap in die aand en moegheid in die dag.” Onderbroke slaap beïnvloed sowat 88% van kinders en tussen 48% en 63% van volwassenes wat met hooikoors sukkel. Baie slaap gaan dus verlore in die nege maande wat plante stuifmeel vrystel. Jennings sê dit is ŉ mite dat hooikoors slegs in die lente voorkom. “Suid-Afrika se stuifmeelseisoen verskil van provinsie tot provinsie. Die seisoen begin gewoonlik in Augustus en afhangend van waar jy woon, kan dit tot April/Mei aanhou.” Jennings waarsku dat stuifmeeltellings vanjaar veral hoog is in Gauteng, Kaapstad en Bloemfontein. Sy stel die volgende voor om simptome te verlig: Vir meer inligting oor hoe om allergieë te hanteer, besoek www.allergyexpert.co.za